 ڪراچي (ويب ڊيسڪ) ناليواري اداڪارا سونيا حسين هڪ انٽرويو ۾ ”ميري پاس تم هو“ ڊرامي ۾ ڪم نه ڪرڻ ۽ شوبز ۾ پيش آيل اڻ وڻندڙ واقعن بابت ڳالهه ٻولهه ڪئي آهي. اداڪارا سونيا حسين جي ڳڻپ پاڪستان شوبز انڊسٽري جي باصلاحيت اداڪارائن ۾ ٿيندي آهي جيڪا ڊرامن سان گڏوگڏ فلمن ۾ به اداڪاري جا جوهر ڏيکاري چڪي آهي. اداڪارا تازو ئي هڪ شو ۾ شرڪت ڪئي جتي هن پنهنجي ڪيريئر جي حوالي سان گھڻيون ڳالهيون ڪيون. سونيا حسين ٻڌايو ته شروعات ۾ هوءَ پنهنجو ناءُ ٺاهڻ جو ڪوشش ڪري رهي هئي ان وقت اداڪار بهروز سبزواري جو رويو هن سان ٺيڪ نه هو ۽ سيٽ تي هن سونيا کي بري طرح ڇڙٻ ڏني هئي جنهن تي هوءَ روئي ويٺي هئي، ايتري تائين جو هن اداڪاري ڇڏ۾ڻ جو ارادو به ڪري ڇڏيو هو. اداڪارا پنهنجي ڪيريئر جي شروعات جو هڪ اڻ وڻندڙ واقعو ٻڌائيندي چيو ته جڏهن هوءَ نئين نئين انڊسٽري ۾ آئي هئي ته هڪ مشهور برانڊ لاءِ کيس ماڊل طور ڪاسٽ ڪيو ويو. ان کان پوءِ رات جي هڪ وڳي ان ايجنسي جي مالڪ کيس ميسيج ڪيو ته شوٽ جي حوالي سان ڪجهه ڳالهائڻو آهي تنهنڪري مون سان ملڻ اچ ڊرائيو تي هلون ٿا. جنهن تي سونيا چيو ته ڊرائيو تي ڪهڙي ميٽنگ هوندي جنهن جي جواب ۾ ان شخص ميسيج ڪيو ته اوهان ائين نه بڻجو اوهان جو واسطو انڊسٽري سان آهي جنهن تي سونيا چيو ته هن ان شخص ڪو به جواب نه ڏنو ۽ ٻئي ڏينهن ڪمرشل شوت هيو پر کيس خبر پئي ته راتو رات هن کي پراجيڪٽ مان ڪڍيو ويو آهي. هي به پڙهي سگهو ٿا:ميرا اداڪاريءَ کان پوءِ آواز جو جادو جاڳائڻ لاءِ تيار…! سونيا حسين ٻڌايو ته ڊراما سيريل ”ميري پاس تم هو“  ۾ پهريان عائزا خان جي ڪردار لاءِ هن کي آڇ ڪئي وئي هئي پر هن کي ان ڪردار جي حوالي سان ڪجهه خدشا هئا تنهنڪري هن انڪار ڪري ڇڏيو هو. سونيا عائزا خان جي ڪردار جي حوالي سان ٻڌايو ته ان ڪردار ذريعي عورتن کي ناڪاري انداز ۾ پيش ڪيو ويو آهي. اسان جي معاشري ۾ اڳ ئي عورتن جي غلط تصوير پيش ڪئي ويند يآهي ۽ آئون عورتن کي برو نٿي ڏسي سگھان. اهو ئي سبب آهي جو مهوش جي ڪردار کي ڪرڻ کان انڪار ڪيو هو.